Vandag se sportnuusSport-toekennings Die wêreldbekende Laureus-sporttoekennings het gisteraand in die Franse Riviera in Monaco plaasgevind. Die room van sportlui was byeen om te sien wie vanjaar met die louere wegstap. Roger Federer het sy vyfde en sesde Laureus-beeldjies ingepalm en daarmee het hy die mees bekroonde Laureus-wenner in die geskiedenis geword. Federer is as sportman van die jaar asook terugkerende sportman van die jaar, ná sy knieoperasie, aangewys. Serena Williams is as sportvrou van die jaar gekroon. Sergio García het die “deurbraak van die jaar”-toekenning ontvang en Mercedes is as span van die jaar aangewys ná hul vierde oorwinning in die Formule Een-kampioenskap. Krieket Rugby In ŉ verrassende skuif is Franco Mostert op flank gekies vir die Lions terwyl Marvin Orie slot sal speel. Suid-Afrika se twee spanne vir die Statebondspele in Australië is bekend gemaak. Die manspan sal hul titel wat hulle vier jaar gelede in Glasgow gewen het, verdedig. Sewe van die spelers sal weer in aksie wees. Hulle is Kyle Brown, Justin Geduld, Cecil Afrika, Werner Kok, Branco du Preez, Kwagga Smith en Seabelo Senatla. Suid-Afrika se vrouespan sal ook hul staal toon. Gholf In die Amerikaanse PGA-reeks word die Puerto Rico Ope by die Coco Beach Buiteklub gespeel. Die Europese reeks verskuif dié week na Suid-Afrika vir die Tshwane Ope by die Pretoria-buiteklub. Andre De Decker, van Suid-Afrika, het gister die kwalifiseringskompetisie gewen ná ŉ ronde van 66, wat ses houe beter is as baansyfer. Tennis Sokker Baroka FC 2 – 0 Cape Town City FC Swansea City 2 – 0 Sheffield Wednesday